《送菜徐安叟》
宋代·李新

清非太常而有三百六十斋，分似庚郎而无二十七种菜。
日食万竟虚语，不糁藜羹时可再。
一杯潋滟翻绿波，作客不妨穷鼎鼐。
大儿咀嚼等太牢，小儿饮啜甘沆瀣。
青青染肠形於色，阿鹜浑无食鱼态。
闻君亦有釜轑声，大本须烦一车载。
何苦厉声责妻孥，乘兴可能来访戴。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。